Diari Oficial de la Generalitat Valenciana


Sumari del DOGV 8931, del 21-10-2020 (2020/8620)

RESOLUCIÓ de 16 d'octubre de 2020, de la Direcció General d'Innovació Educativa i Ordenació, de concessió d'ajudes per a finançar el foment d'activitats de participació, associació i formació de l'alumnat, realitzades per les associacions d'alumnes de centres docents no universitaris de la Comunitat Valenciana sostinguts amb fons públics i les seues federacions.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8931

Data del DOGV
:   21-10-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/8620


Data del document
:   16-10-2020

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 16 d'octubre de 2020, de la Direcció General d'Innovació Educativa i Ordenació, de concessió d'ajudes per a finançar el foment d'activitats de participació, associació i formació de l'alumnat, realitzades per les associacions d'alumnes de centres docents no universitaris de la Comunitat Valenciana sostinguts amb fons públics i les seues federacions. [2020/8620]  
  
Per l'Ordre 29/2016, de 17 de juny, de la Conselleria d'Educació, Investigació, Cultura i Esport, s'aproven les bases reguladores per a la concessió de subvencions dirigides a les associacions de mares i pares d'alumnes, associacions d'alumnes, les seues federacions i confederacions.  
L'article 3 de l'ordre esmentada disposa que el procediment de concessió, per concurrència competitiva, s'iniciarà d'ofici mitjançant una convocatòria pública adoptada per resolució de l'òrgan competent i publicada en el Diari Oficial de la Generalitat Valenciana i que cada convocatòria determinarà el col·lectiu al qual va destinada la subvenció corresponent.  
Per Resolució d'1 de juny de 2020, de la Conselleria d'Educació, Cultura i Esport, es convoquen ajudes per a finançar el foment d'activitats de la participació, associació i formació de l'alumnat, realitzades per les associacions d'alumnes de centres docents no universitaris de la Comunitat Valenciana sostinguts amb fons públics i les seues federacions.  
D'acord amb el resolc segon, punt 1, de la convocatòria, l'import global màxim destinat a les ajudes és de 50.000 euros.  
La quantitat esmentada es finançarà a càrrec dels pressupostos de la Generalitat per a l'any 2020, línia de subvenció S4407000, de l'aplicació pressupostària 38.69.87.067.79, capítol IV. El punt 2 d'aquest afegeix que, pel que fa als seus respectius àmbits de representació i d'acció territorial, es realitza un repartiment entre les associacions i federacions d'associacions, a fi d'assegurar les dotacions necessàries per al funcionament correcte i activitat d'aquestes. Això motiva que el repartiment de la línia de subvenció siga:  
a) Entre les associacions d'alumnes: 10 ajudes de 1.200 euros amb un import total de 12.000 euros.  
b) La resta de l'import total de l'ajuda, que ascendeix a 38.000 euros, es destinarà a les federacions d'associacions d'alumnes.  
Tal com preveu el resolc huité de la convocatòria, l'avaluació de les sol·licituds de concessió d'ajudes ha sigut realitzada per la comissió avaluadora constituïda a l'efecte que, després de l'estudi i revisió de la totalitat de sol·licituds presentades, ha emés el corresponent informe que conté la puntuació obtinguda per cada una de les sol·licituds valorades. Així mateix, comprén la relació de sol·licituds que no han sigut valorades per considerar que hi concorren motius per a la seua inadmissió, desistiment o desestimació.  
Per a la valoració de les sol·licituds s'han aplicat els criteris assenyalats en el resolc nové i desé de la resolució de convocatòria i en l'Ordre 29/2016, de 17 de juny, per la qual s'aproven les bases reguladores per a la seua concessió.  
Finalment, de conformitat amb el que es preveu en el resolc onzé de la convocatòria i en l'article 12 de l'ordre de bases reguladores, i a la vista de l'informe emés per la comissió avaluadora, la Subdirecció General d'Innovació i Qualitat Educativa ha elevat a aquesta direcció general la proposta de resolució per a la concessió d'aquestes ajudes, que varen ser convocades mitjançant la Resolució d'1 de juny de 2020.  
En vista de tot això, per delegació del conseller d'Educació, Cultura i Esport, resolc:  
  
Primer  
Concedir, amb càrrec a l'aplicació pressupostària 45.84.25.805.12, línia de subvenció S4407000, de la Conselleria d'Educació, Cultura i Esport, a les associacions d'alumnes, ajudes per import global de 1.200,00 euros a:  
  
  
NIF Entitat Import Ajuda  
P42256865 Associació estudiantil EOI d'Elx 1.200,00 -  
R82651480 Associació d'alumnes Conservatori Óscar Esplá 1.200,00 -  
L26031583 Associació d'estudiants de l'IES La Sénia (AELSE) 1.200,00 -  
TOTAL: 3.600,00 -  
  
  
  
Segon  
Atenent el fet que, segons el resolc segon, punt 2, apartat a de la resolució de la convocatòria que estableix que l'import total màxim és de 12.000 euros i que la concessió efectuada a les associacions és de 3.600 euros, queda un romanent de 8.400 euros.  
  
Tercer  
Concedir amb càrrec a l'aplicació pressupostària 24.37.71.774.19, línia de subvenció S4407000 de la Conselleria d'Educació, Cultura i Esport, ajudes per import global de 38.000,00 euros distribuïts entre les federacions d'associacions d'alumnes i per les quanties que s'indiquen:  
  
  
NIF Entitat Import Ajuda  
X40353181 Federació Valenciana d'Estudiants -FAAVEM 17.146,14 -  
U19827918 Federació d'Associacions d'Estudiants FADES 9.616,72 -  
J66266979 Sindicat d'Estudiants de la Comunitat Valenciana 5.000,00 -  
TOTAL: 31.762,86 -  
  
  
  
Quart  
Desestimar la sol·licitud presentada per la Federació d'Estudiants Valencians (ASVAES), amb NIF C29882537, per no haver complit el requisit de tindre una representativitat de tres associacions federades, d'acord amb el resolc tercer de la convocatòria.  
  
Cinqué  
Atenent el fet que, segons el resolc segon, punt 2, apartat b de la resolució de la convocatòria que estableix que l'import total màxim és de 38.000 euros i que la concessió efectuada a les federacions és de 31.762,86 euros, queda un romanent de 6.237,14 euros.  
  
  
Sisé  
Segons el resolc segon, punt 1 de la resolució de la convocatòria, s'estableix que l'import global màxim és de 50.000 euros i com que la concessió efectuada a les associacions d'alumnes i a les federacions d'alumnes és de 35.362,86 euros, el romanent total de la línia de subvenció S4407000 és de 14.637,14 euros.  
  
Seté  
El termini de justificació de les ajudes concedides serà el següent:  
a) Les associacions d'alumnes hauran de justificar les ajudes fins al 30 d'octubre de 2020.  
b) Pel que fa a les federacions d'associacions d'alumnes, el termini finalitzarà el 30 d'octubre de 2020.  
  
Les associacions i les federacions beneficiàries d'aquestes ajudes hauran de complir les obligacions i normes de justificació previstes en l'Ordre 29/2016, de 17 de juny, de la Conselleria d'Educació, Investigació, Cultura i Esport, per la qual s'aproven les bases reguladores per a la concessió d'aquestes ajudes (DOGV 7809, 20.06.2016), així com en la Resolució d'1 de juny de 2020 de convocatòria d'aquestes (DOGV 8830, 09.06.2020).  
  
  
  
Huité  
L'import de les ajudes s'abonarà íntegrament a les entitats beneficiàries una vegada hagen presentat correctament la justificació referida en el resolc tretze de la resolució de convocatòria.  
  
Contra la present resolució, que posa fi la via administrativa, es podrà interposar un recurs contenciós administratiu en el termini de dos mesos a comptar des de l'endemà de la publicació, de conformitat amb allò que disposa l'article 46 de la Llei 29/1998, de 13 de juliol, reguladora de la jurisdicció contenciosa administrativa, o un recurs potestatiu de reposició davant d'aquest mateix òrgan en el termini d'un mes computat en els mateixos termes, de conformitat amb el que disposa la legislació vigent en matèria de procediment administratiu comú. Tot això sense perjuí que els interessats puguen presentar qualsevol altre recurs que estimen pertinent.  
  
València, 16 de octubre de 2020.- La directora general d'Innovació Educativa i Ordenació: Margarida Castellano Sanz.